Държавен вестник, бр. 96, 2021 г., стр. 5

БРОЙ  96	
Д Ъ Р Ж А В Е Н  В Е С Т Н И К 	
СТР.  5  
.5 Допълнителен преглед, общ или части-
чен в зависимост от обстоятелствата, следва 
да се извърши при нужда след разследване, 
предвидено в параграф 1.6.3.3, или в случай че 
се извършва каквато и да е важна поправка 
или подновяване. Такива прегледи следва да 
гарантират, че необходимите поправки или 
подновявания са извършени ефикасно, така че 
материалите и извършването на поправките 
и подновявания да са удовлетворяващи; и че 
корабът е годен да отплава, без да представлява 
опасност за кораба или лицата на борда, или 
без да представлява неоправдана заплаха за 
морската среда.
1.6.3 Поддръжка на състоянието на кораба 
след преглед
1.6.3.1 Състоянието на кораба и оборудва-
нето му следва да се поддържат, за да бъдат в 
съответствие с изискванията на Кодекса, за да 
се гарантира, че корабът е годен да отплава, 
без да представлява опасност за кораба или 
лицата на борда, или без да представлява 
неоправдана заплаха за морската среда.
1.6.3.2 След извършване на преглед на 
кораба по параграф 1.6.2 не трябва да се из-
вършват никакви промени по конструкцията, 
оборудването, системите, арматурата, приспо-
собленията и материалите без одобрението на 
Администрацията освен при директна замяна.
1.6.3.3 При настъпване на произшествие 
на кораба или открит дефект, засягащи без-
опасността на кораба или ефикасността или 
пълнотата на неговите спасителни средства 
или друго оборудване, обхванато в Кодек­
са, капитанът или собственикът на кораба 
следва при първа възможност да информира 
Администрацията, определените сървейъри 
или признатите организации, отговорни за 
издаване на Свидетелството, които следва 
да инициират извършването на разследване, 
за да се определи дали преглед по силата на 
параграф 1.6.2.1.5 е необходим. Ако корабът се 
намира в пристанището на друго договарящо 
правителство, капитанът или собственикът 
на кораба също така трябва незабавно да 
информира съответните власти на държавата 
на пристанището и определените сървейъри и 
признатите организации следва да подсигурят 
изготвянето на такъв доклад.
1.6.4 Издаване или заверка на Свидетел-
ство за годност
1.6.4.1 Свидетелство, наречено Свидетелство 
за годност за превоз на опасни химикали в 
наливно състояние, трябва да се издаде след 
първоначален или подновителен преглед на 
танкер-химикаловоз, извършващ междуна-
родни пътувания, който е в съответствие със 
съответните изисквания на Кодекса.
1.6.4.2 Свидетелство за годност за превоз 
на опасни химикали в наливно състояние се 
изисква да бъде съставено съгласно образеца, 
отговарящ на формата в приложението. Ако 
езикът не е нито английски, нито френски, 
текстът следва да включва превод на един 
от тези езици.
1.6.4.3 Свидетелството, издадено съобразно 
изискванията на този раздел, следва да е на 
разположение на борда по всяко време.
1.6.4.4 Независимо от всички други разпо-
редби за изменения на този Кодекс, приети 
от Комитета по опазване на морската среда 
(MEPC) с Резолюция MEPC.41(29) или от 
Комитета по морска безопасност (MSC) с 
Резолюция MSC…(58), всяко Свидетелство 
за годност за превоз на опасни химикали 
в наливно състояние, което е валидно към 
момента на влизането в сила на тези измене-
ния, следва да остане валидно до изтичането 
му съгласно условията на този Кодекс преди 
влизането на измененията в сила.
1.6.5 Издаване или заверка на Свидетелство 
за годност от друго правителство
1.6.5.1 Страна по MARPOL 73/78 има право 
след запитване на друга Страна да нареди 
кораб, упълномощен да плава под флага на 
друга Страна, да бъде прегледан и при условие 
че изискванията на Кодекса са спазени, да из-
даде или разреши издаването на Свидетелство 
за годност за превоз на опасни химикали в 
наливно състояние и където е приложимо, да 
завери или разреши заверка на свидетелството 
на борда на кораба в съответствие с Кодекса. 
Всяко така издадено Свидетелство следва да 
съдържа декларация, в която се заявява, че 
е издадено по искане от правителството на 
страната, под чийто флаг корабът е упълно-
мощен да плава.
1.6.6 Срок и валидност на Свидетелството 
на годност
1.6.6.1 Свидетелството за годност за превоз 
на опасни химикали в наливно състояние се 
издава за период, посочен от Администраци-
ята, който не надвишава 5 години.
1.6.6.2.1 Независимо от изискванията на 
параграф 1.6.6.1, в случай че подновителен 
преглед е извършен в рамките на 3 месеца 
преди датата на изтичане на съществуващото 
Свидетелство, новото Свидетелство е с валид-
ност от датата на завършване на подновителния 
преглед до дата, която не надвишава 5 години 
от датата на изтичане на съществуващото 
Свидетелство.
1.6.6.2.2 Когато подновителният преглед е 
завършен след датата на изтичане на същест-
вуващото Свидетелство, новото Свидетелство 
следва да бъде валидно от датата на извърш-
ване на подновителния преглед до дата, която 
не надвишава 5 години от датата на изтичане 
на съществуващото Свидетелство.
1.6.6.2.3 Когато подновителният преглед е 
извършен повече от 3 месеца след датата на 
изтичане на съществуващото Свидетелство, 
новото свидетелство следва да бъде валидно 
от датата на извършване на подновителния 
преглед до дата, която не надвишава 5 години